CELEX: 62007CA0285
Language: lt
Date: 2008-12-11 00:00:00
Title: Byla C-285/07 2008 m. gruodžio 11 d. Teisingumo Teismo (pirmoji kolegija) sprendimas byloje ( Bundesfinanzhof (Vokietija) prašymas priimti prejudicinį sprendimą) A.T. prieš Finanzamt Stuttgart-Körperschaften (Direktyva 90/434/EEB — Tarpvalstybinis keitimasis akcijomis — Fiskalinis neutralumas — Sąlygos — EB 43 ir EB 56 straipsniai — Valstybės narės teisės aktai, už gautas naujas akcijas perleistų akcijų buhalterinės vertės išlaikymą ir tuo pačiu perleidimo fiskalinį neutralumą susiejantys su šios vertės įtraukimu į įgyjančiosios užsienio įmonės mokesčių balansą — Atitiktis)

7.2.2009   
            
            
               LT
            
            
               Europos Sąjungos oficialusis leidinys
            
            
               C 32/3
            
         2008 m. gruodžio 11 d. Teisingumo Teismo (pirmoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) A.T. prieš Finanzamt Stuttgart-Körperschaften
   
   (Byla C-285/07) (1)
   
   (Direktyva 90/434/EEB - Tarpvalstybinis keitimasis akcijomis - Fiskalinis neutralumas - Sąlygos - EB 43 ir EB 56 straipsniai - Valstybės narės teisės aktai, už gautas naujas akcijas perleistų akcijų buhalterinės vertės išlaikymą ir tuo pačiu perleidimo fiskalinį neutralumą susiejantys su šios vertės įtraukimu į įgyjančiosios užsienio įmonės mokesčių balansą - Atitiktis)
   (2009/C 32/05)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesfinanzhof
   Šalys pagrindinėje byloje
   Pareiškėja: A.T.
   Atsakovė: Finanzamt Stuttgart-Körperschaften
   Dalyvaujant: Bundesministerium der Finanzen
   Dalykas
   Prašymas priimti prejudicinį sprendimą — Bundesfinanzhof — 1990 m. liepos 23 d. Tarybos direktyvos 90/434/EEB dėl bendros mokesčių sistemos, taikomos įvairių valstybių narių įmonių jungimui, skaidymui, turto perleidimui ir keitimuisi akcijomis (OL L 225; 2004 m. specialusis leidimas lietuvių k., 9 sk., 1 t., p. 142), 8 straipsnio 1 ir 2 dalių bei EB 43 ir EB 56 straipsnių išaiškinimas — Akcininkas, gaunantis įgyjančiosios įmonės kapitalui atstovaujančių vertybinių popierių mainais už įgytosios bendrovės akcijas — Įgytosios bendrovės akcininko apmokestinimas — Valstybės narės mokesčių teisės aktai, akcininko galimybę apskaityti mainais gautus vertybinius popierius buhalterine verte susiejantys su sąlyga, kad įgyjančioji bendrovė mainais gautus vertybinius popierius taip pat turi apskaityti buhalterine verte (vadinamasis dvigubas buhalterinės vertės susiejimas)
   Rezoliucinė dalis
   1990 m. liepos 23 d. Tarybos direktyvos 90/434/EEB dėl bendros mokesčių sistemos, taikomos įvairių valstybių narių įmonių jungimui, skaidymui, turto perleidimui ir keitimuisi akcijomis draudžia valstybės narės normą, pagal kurią pasikeitimas akcijomis yra pagrindas įgytosios įmonės akcininkų lygmeniu apmokestinti iš perleidimo gautą pelną, apskaičiuotą kaip skirtumas tarp perleistų akcijų pirminių įsigijimo išlaidų ir šių akcijų rinkos vertės, nebent įgyjančioji įmonė savo mokesčių balanse perleistas akcijas apskaitytų buvusia buhalterine verte.
   
      (1)  OL C 247, 2007 10 20.